KISKŐRÖS VÁROS POLGÁRMESTERE
ELŐTERJESZTÉS

(a Képviselő-testület 2014. október 9-i rendkívüli ülésére)

TÁRGY: 
A KISKŐRÖSI SPORTIGAZGATÓSÁG ALAPÍTÓ OKIRATÁNAK MÓDOSÍTÁSA
A Képviselő-testület 2014. szeptember 17-én megtartott ülésén a 102/2014. számú határozatával módosította a Kiskőrösi Sportigazgatóság alapító okiratát. Az államháztartásról szóló 2011. CXCV. törvény 167/C §-a szerint az alapító okirat változásának bejelentése határidőben megküldésre került a Magyar Államkincstár Bács-Kiskun Megyei Igazgatóság Államháztartási Irodájához (továbbiakban: MÁK).
A MÁK az alapító okiratot megvizsgálta és a 2014. szeptember 30. napján kelt végzésében a 12. pont (Gazdálkodási feladatokat ellátó önállóan működő és gazdálkodó szerv megjelölése) törlését írta elő.

A fentiek alapján javaslom a határozat-tervezet elfogadását.
  Kiskőrös, 2014. október 6.
Domonyi László sk.

polgármester

HATÁROZAT-TERVEZET

A Képviselő-testület a Kiskőrösi Sportigazgatóság alapító okiratát módosítja, és a módosításokkal egységes szerkezetbe foglalt szövegét, valamint az alapító okiratot módosító okiratot a határozat 1-2. számú mellékletében foglaltak szerint elfogadja. 

Felelős: 

polgármester
Határidő:  
2014. október 17.
